ΜΑΘΗΜΑ 20ο

**12.1: ΑΝΤΙΣΤΟΙΧΙΑ ΔΙΚΑΙΩΜΑΤΩΝ ΚΑΙ ΥΠΟΧΡΕΩΣΕΩΝ**(σελ.105-107)

* Κάθε πολίτης έχει δικαιώματα και υποχρεώσεις ως προς το κράτος και τους συμπολίτες του.
* Οι κυριότερες υποχρεώσεις των πολιτών:
* Να ενεργούν πάντα με κοινωνική ευθύνη και πνεύμα κοινωνικής αλληλεγγύης, σεβόμενοι παράλληλα τα δικαιώματα των άλλων χωρίς να ασκούν τα δικά τους δικαιώματα καταχρηστικά, δηλαδή με τρόπο που να θίγει τους συμπολίτες τους και τα δικαιώματά τους.
* Να τηρούν τους Νόμους και το Σύνταγμα.
* Να μην επιτρέπουν ποτέ σε κανέναν να ανατρέπει το ισχύον δημοκρατικό πολίτευμα και να προκαλεί την κατάργηση ή μη τήρηση του ισχύοντος Συντάγματος.

**12.2: ΠΡΟΣΤΑΣΙΑ ΤΩΝ ΔΙΚΑΙΩΜΑΤΩΝ** (σελ.107)

* Τα σημαντικότερα δικαιώματα των ανθρώπων κατοχυρώνονται σήμερα παγκόσμια, γι’ αυτό και λέγονται οικουμενικά δικαιώματα του ατόμου/ ανθρώπου.
* Συγκεκριμένα κατοχυρώνονται α) στα Συντάγματα, β) στο Διεθνές και Ευρωπαϊκό Δίκαιο και τις Διεθνείς (διακρατικές) Συμβάσεις/ Συμφωνίες και γ) στην Οικουμενική Διακήρυξη των Δικαιωμάτων του Ανθρώπου που θέσπισε ο Ο.Η.Ε.

**12.3: ΑΤΟΜΙΚΑ ΔΙΚΑΙΩΜΑΤΑ** (σελ.108-112)

* Τα ατομικά δικαιώματα εξασφαλίζουν την προστασία της αξιοπρέπειας του ατόμου και κατοχυρώνουν τις ελευθερίες του.
* Τα κυριότερα απ’ αυτά είναι:

α) της ισότητας – i) των φύλων, ii) στην αμοιβή εργασίας, iii) φορολογική, iv) διορισμού στις δημόσιες θέσεις, v) στράτευσης, vi) ευκαιριών (πρόσβασης στην εργασία, στην τριτοβάθμια εκπαίδευση, κ.α.)

β) της προσωπικής ελευθερίας (και προστασίας της ζωής, της τιμής και της ελευθερίας του καθενός),

γ) της ελεύθερης ανάπτυξης της προσωπικότητας,

δ) της ατομικής ιδιοκτησίας – η οποία περιορίζεται μόνο σε μερικές περιπτώσεις, και μόνο για να μη θίγει το περιβάλλον, ή να εξυπηρετεί το *δημόσιο συμφέρον* (όταν π.χ. αποφασίζει το κράτος να κατασκευάσει μια εθνική οδό η οποία αναγκαστικά θα περάσει από το σημείο που είναι χτισμένο ένα ιδιωτικό ακίνητο),

ε) του ασύλου της κατοικίας – εξασφαλίζει και το απαραβίαστο της ιδιωτικής και οικογενειακής ζωής,

στ) της αναφοράς του πολίτη στις δημόσιες Υπηρεσίες (όταν διαπιστώνει ότι μια δημόσια Υπηρεσία μεροληπτεί σε βάρος του ή δεν λειτουργεί σωστά),

ζ) της θρησκευτικής ελευθερίας/ ανεξιθρησκίας, ενώ παράλληλα απαγορεύεται και ο προσηλιτισμός,

η) της ελευθερίας του Τύπου (και της έκφρασης) – απαγορεύεται η λογοκρισία.